[Video] Man se danspassies met hond verower harte | Maroela Media
Luis Antonio Caballero wat met die hond dans (Foto: The Dodo)
ŉ Video van ŉ hondesaloneienaar van Argentinië wat met een van sy kliënte se honde dans terwyl die hond gewas en geknip word, word wyd op sosiale media gedeel.
Luis Antonio Caballero, wat die PetShop Prrito Feliz-hondesalon in Buenos Aires saam met sy vrou, Gabriella, besit, het harte verower in die video waar hy op die maat van die B52’s se liedjie “Love shack” dans.
Gabriella het die spesiale oomblik op haar selfoon vasgevang ná sy vinnig uitgeglip en vroeër as verwag teruggekeer het.
“Ek het vir ons gaan tee maak. Toe ek terugkeer, sien ek hom dans met die hond. Hy het my aanvanklik nie gewaar nie, daarom kon ek gou ŉ video met my selfoon gemaak,” het sy aan die webwerf The Dodo vertel.
Plaaslike inwoners het vertel die egpaar is ook bekend daarvoor dat hulle gereeld op soek is na huise vir straathonde.
Die video is meer as 1,5 miljoen keer op sosiale media gedeel.
Dis dierbaar! Ek wens mens kon met sekerheid weet dat jou honde-kind SO liefdevol en speels hanteer gaan word gedurende sy “grooming”, om die vreemdheid en gepaardgaande stress vir hom ook minder te maak. 10/10! :-)
Baie oulik as hy dit elke dag doen kry hy sy oefening ook in!!!
Flippen cute man!